Zapisnik sastanka Vijeća učenika održanog 25. studenoga 2015. s početkom u 12:30

Na početku sastanka nastavnica M. Klarić predložila je sljedeći

Dnevni red:

1. Izvješće o provedenom natječaju LADDER projekta Hrvatske zajednice županija
2. Dan pjesme i plesa
3. Različito

koji je prihvaćen jednoglasno.

**Ad.1.** Nastavnica je upoznala učenike s tima da je u našoj školi u suradnji s Hrvatskom zajednicom županija proveden natječaj za najbolji slogan na temu razvoja u okviru LADDER projekta (tekst i plakat natječaja bili su izloženi na vratima kabineta Hrvatskog jezika, a sada su kod nastavnic M. Klarić). Učenici čiji su slogani i popratni radovi prošli školsku razinu natjecanja su:

* Matea Omrčanin, 8.c
* Josip Petrinović, 8.c
* Filip Vujeva, 8.a,
* Ana Jurić, 7.b
* Barbara Jurić, 7.b (Barbarin video još treba manju doradu i, ukoliko stigne na vrijeme, bit će također predložen kao jedan od radova koji je prošao školsku razinu)

Nastavnica je izrazila zadovoljstvo angažmanom učenika, pogotovu učenika 8. c razreda.

**Ad.2.** 23. prosinca VU organizira Dan pjesme i plesa za učenike naše škole te je nastavnica Klarić zatražila od predstavnika u VU da dogovore detalje o ovome danu. Usvojeni su sljedeći prijedlozi nastavnice i predstavnika u Vijeću učenika:

* natjecateljske kategorije trebaju biti individualni i skupni nastup,
* učeničke točke mogu biti: individualno i skupno pjevanje, individualno i skupno plesanje, individualno i skupno pjevanje i plesanje,
* učenici, pogotovu kod skupnih nastupa, trebaju voditi računa o veličini prostora koji će biti iskorišten za scenu te se ne preporuča prevelik broj sudionika u jednoj skupini,
* o načinu odabira pobjednika odlučit ćemo na jednom od sljedećih sastanaka, a predloženi načini su: prosudbeno povjerenstvo kao jedan način i glasanje publike putem unaprijed pripremljenih listića kao drugi način,
* tijekom nastupa učenika NAJSTROŽE ZABRANITI uporabu mobitela i drugih aparata koji mogu snimati audio i video zapise kako bi se onemogućila manipulacija na taj način prikupljenim snimkama, jedine osobe koje će moći slikati i snimati bit će za to zaduženi nastavnici,
* nastavnica će Klarić pripremiti obavijest za učenike o planiranom Danu pjesme i plesa te će se njoj učenici zainteresirani za nastupanje javiti,
* ukoliko se odazove premali broj učenika (manje od 10 točaka), Dan pjesme i plesa neće se održati

**Ad.3.** Karla Čordašić predložila je da se naša škola uključi u projekt Kosa ljubavi gdje bi škola u dogovoru s nekim frizerskim salonom one učenike koji to žele upućivala na šišanje baš u taj salon kako bi donirali kosu za izradu vlasulja djeci oboljeloj od zloćudnih bolesti. Kako nastavnica Klarić nije u potpunosti upoznata sa zakonskim mogućnostima ovakvog dogovora i postupanja, konzultirat će se s ravnateljicom i vodstvom škole o ovom prijedlogu.

Sastanak je završio u 13:15, nazočilo mu je 20 učenika.

Voditeljica Vijeća učenika:

Mirela Klarić